Inspektorati i Punës (Kosovë)

Inspektorati i Punës është është organ i pavarur i administratës shtetërore i cili vepron në kuadër të Ministrisë së Financave, Punës dhe Transfereve. IP është i vetmi organ në kuadër të pushtetit ekzekutiv të Republikës së Kosovës i cili bënë monitorimin e zbatimit të legjislacionit nga fusha e marrëdhënies së punës si dhe sigurisë dhe shëndetit në punë. Baza ligjore për themelimin dhe funksionimin e IP është përcaktuar me Ligjin nr. 2002/9 mbi Inspektoratin e Punës në Kosovë, Ligjit Nr. 03/L-017 për Ndryshimin dhe Plotësimin e Ligjit për Inspektoratin e Punës 2002/9 si edhe me Rregulloren Nr.15/2015 për Organizimin e Brendshëm dhe Sistematizimin e Vendeve të Punës në IP.

IP udhëhiqet nga Kryeinspektori i Inspektratit të Punës, i cili për punën e tij dhe të institucionit që udhëheq i raporton drejtpërdrejt ministrit të MFPT-së.

Inspektorati i Punës mbikëqyrë zbatimin e Ligjit të Punës Nr.03/L-212 , si dhe Ligjin Nr. 04/L-161 Për Sigurinë dhe Shëndetin në Punë.

Gjithashtu Inspektorati i Punës mbikëqyrë edhe zbatimin e disa dispozitave të disa ligjeve të tjera siç janë:

 Ligji nr. 04/L-156 për kontrollin e duhanit
 Ligji nr. 04/L-219 për të huajt
 Ligji nr. 03/L-200 për grevat
 Ligji nr. 03/L-019 për aftësimin, riaftësimin profesional  dhe punësimin  e personave me aftësi të kufizuara
 Ligji Nr. 02/l-81 për nxitjen dhe mbrojtjen e të ushqyerit me qumshtë gjiri
 Zbatueshmërinë e akteve nënligjore që dalin nga këto ligje dhe që lidhen me marrëdhënien e punës si dhe sigurinë dhe shëndetin në punë.

Përcaktimi dhe shqiptimi i gjobave për shkeljen e dispozitave të ligjit të punës sanksionohet me Udhëzimin administrativ 01/2011 për përcaktimin dhe shqiptimin e gjobave për shkeljen e dispozitave të ligjit të punës, ndërsa ligjet tjera kanë shumat e përcaktuara varësisht prej Ligjit.

 Veprimtaria 

 Kritikat 
Inspektorati i Punës në Kosovë shpesh kritikohet për mungesë efikasiteti dhe kapacitete të kufizuara për të mbikëqyrur në mënyrë të plotë respektimin e të drejtave të punëtorëve. Ka raportime për inspektime të rralla dhe të paplota, sidomos në sektorin privat ku shpesh ndodhin shkelje të rënda të ligjit të punës. Transparenca e punës së inspektoratit është gjithashtu e kufizuar, duke krijuar mosbesim tek qytetarët. Mungesa e ndëshkimeve efektive për punëdhënësit që shkelin ligjin dëmton integritetin e sistemit. Përmirësimi i kapaciteteve dhe rritja e llogaridhënies janë të domosdoshme për ta bërë Inspektoratin më funksional dhe të besueshëm.

 Shiko edhe 

 Kosova
 Ministria e Financave, Punës dhe Transfereve (Kosovë)

 Lidhje të jashtme 

 Faqja e rrjetit e inspektoratit - https://ip.rks-gov.net/

 Referime 

Kategoria:Institucione në Kosovë
Kategoria:Ministria e Financave, Punës dhe Transfereve (Kosovë)
Kategoria:Qeveria e Kosovës